armvectores/hy_wikipedia_2023 huggingface dataset:
Ռուբեն Լևոնի Ռուբինյան

Ռուբեն Ռուբինյան (1120 - 1141, Կոստանդնուպոլիս, Բյուզանդական կայսրություն), Իշխանազն Կիլիկիայի հայկական իշխանությունում, Ռուբինյանների իշխանական տոհմից։
Կիլիկիայի իշխան Լևոն Ա-ի որդին, Կիլիկիայի իշխաններ Թորոս Բ-ի, Մլեհի և Ստեփանի հարազատ եղբայրը։


== Կենսագրություն ==
1137 թվականին Ռուբենը իր հոր՝ Լևոն Ա-ի և եղբոր՝ Թորոս Բ-ի հետ գերի է տարվում Կոստանդնուպոլիս, որտեղ էլ բանտարկվում է և սպանվում բանտում 1141 թվականին։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 327
«Վահրամայ Րաբունւոյ ոտանաւոր պատմութիւն Ռուբենեանց», խմբ. Կ. Շահնազարյանց, Փարիզ, 1859, էջ 197, 199
«Սամուէլ Անեցի եւ շարունակողներ, Ժամանակագրութիւն», աշխատասիրությամբ՝ Կարեն Մաթևոսյանի, Երեւան, 2014, էջ 208, 210, 216
Զբոսանք ծովափին (կտավ)

Զբոսանք ծովափին, Զբոսանք լողափին (իսպ.՝ Paseo a orillas del marl), իսպանացի նկարիչ Խոակին Սորոլյաի (իսպ.՝ Joaquín Sorolla y Bastida, 1863-1923) կտավը՝ ստեղծված 1909 թվականին։ Գտնվում է Մադրիդի Խոակին Սորոլյայի թանգարանում։


== Պատմություն ==
Խոակին Սորոլյան կտավն ստեղծվել է 1909 թվականի գարնանը՝ ԱՄՆ չորս տարբեր քաղաքներում ունեցած ցուցահանդեսներից վերադառնալուց հետո։ Նյու Յորքում ունեցած նրա հաջողությունը նկատելի է այս կտավի վառ ու կենսունակ գույներում։ Նկարի էսթետիկ դասակարգումը փոքր-ինչ դժվար է, սակայն այդ դիտարկվում է որպես պոստ-իմպրեսիոնիստական՝ պայմանավորված ազատ վրձնահարվածներով, լույսի, գույնի, շարժման աշխատանքներով։
1911 թվականից կտավը գտնվել է նկարչի ստուդիայում, 1932 թվականից համալրել է Խոակին Սորոլյայի թանգարանի հավաքածուն՝ 00834 համարի ներքո։


== Նկարագրություն ==
ԱՄՆ-ում ունեցած հաջողություններից հետո Խոակին Սորոլյան Վալենսիայի ափին 1909 թվականին ստեղծել է «Զբոսանք ծովափին» կտավը, որը կոչվում է նաև «Զբոսանք լողափին»։ Կտավում Խոակինը պատկերել է կնոջը՝ Կլոտիլդ Գարսիային՝ հովանոցը ձեռքին և ավագ դստերը՝ Մարիա Կլոտիլդին, որոնք մայրամուտի շողերի ներքո քայլում են Վալենսիայի ծովափով մեղմ զեփյուռի ուղեկցությամբ, որը ծածանում է նրանց հագուստները։


== Ծանոթագրություններ ==


== Արտաքին հղումներ ==
Խոակին Սորոլյայի թանգարան, Զբոսանք ծովափին
Ռադիոերկրաբանություն

Ռադիոերկրաբանություն, միջուկային երկրաբանություն, երկրաբանության ճյուղ, ուսումնասիրում է բոլոր այն երկրաբանական պրոցեսները և երևույթները, որոնցում տեղի է ունենում բնական ռադիոակտիվ տրոհման պրոցես։ Կապված է միջուկային ֆիզիկայի երկրաքիմիայի և տիեզերաքիմիայի հետ։ Բաժանվում է բուն ռադիոերկրաբանությունյան, իզոտոպային երկրաբանության և բացարձակ երկրաժամանակագրության։ Ռադիոերկրաբանությունը ուսումնասիրում է բնական տարրերի էվոլյուցիան և իզոտոպային կազմության փոփոխությունները։ Ռադիոակտիվ տրոհման արագությամբ որոշվում է միներալների և ապարների բացարձակ հասակը, երկրի վրա տեղի ունեցած երկրաբանական պրոցեսների հաջորդականությունը։
Ժագուարասու

Ժագուարասու (պորտ.՝ Jaguaraçu), համայնք Բրազիլիայում՝ Մինաս Ժերայս նահանգի կազմում։ Գտնվում է Վալի դու Ռիու Դոսիի մարզում։ Մտնում է Իպատինգայի գավառի կազմի մեջ։ Բնակչությունը կազմում է 2936 մարդ՝ 2006 թվականի տվյալներով։ Գրավում է 161,964 կմ2 տարածք։ Բնակչության խտությունը կազմում է՝ 18,1 մարդ/կմ2։
Քաղաքի տոնը նշվում է դեկտեմբերի 30-ին։


== Պատմություն ==
Քաղաքը հիմնադրվել է 1953 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 9.505.323,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.278,83 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,742 (տվյալները ՄԱԿ-ի զարգացման ծրագրի)։
Աստերոիդների ցանկ (8601-8700)

Աստերոիդների ցանկ (8501-8600)  • Աստերոիդների ցանկ  • Աստերոիդների ցանկ (8701-8800)
 Աստերոիդների ցանկ (8501-8600)  • Աստերոիդների ցանկ  • Աստերոիդների ցանկ (8701-8800)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Գի Մանուկյան

Գի Մանուկյան  (արևմտահայերեն՝ Կի Մանուկեան արաբ․՝ غي مانوكيان‎‎, ֆր.՝ Guy Manoukian, 1976, Բեյրութ, Լիբանան), լիբանանահայ երաժիշտ, դաշնակահար և կոմպոզիտոր։


== Ալբոմներ ==
1999։ Senses
2003։ Sarab
2005։ Live in Cairo
2009։ Assouman


== Մրցանակներ ==
Armenian Music Awards - Best Dance Album (Լոս Անջելես)
Music of the Year for «Harem» - Best Arabic Tune (Բեյրութ 2002)
Arabian Music Awards - Best dance Album (Դուբայ 2003)


== Արտաքին հղումներ ==
Պաշտոնական կայք
Կի Մանուկեանի ալիքը YouTube կայքում
Հնչակյան մամուլ

«Հնչակյան մամուլ», հայալեզու քաղաքական, հասարակական, գիտական և գրական կիսամսյա թերթ Ֆրանսիայում։ Սոցիալ-դեմոկրատ Հնչակյան կուսակցության Ֆրանսիայի շրջանի հանձնախմբի հրատարակչություն։ Լույս է տեսել 1929-1931 թվականներին (ընդհատումներով), Փարիզում։ Խմբագիրներ՝ Վ. Կեոքճյան, Բ. Սյունիք, Ա. Կենճյան։ Անդրադարձել է Հայաստանի տնտեսության ու մշակույթի հարցերին, նպաստել հայրենիքի հետ հայկական սփյուռքի կապերի ամրապնդմանը, զգալի տեղ հատկացրել սփյուռքահայ հայրենակցական կազմակերպությունների, ՀԲԸՄ, ՀՕԿ-ի գործունեությանը։


== Աղբյուր ==
Հայկական Համառոտ Հանրագիտարան
Առեղծյան

Առեղծյան, հայկական ազգանուն։


== Ազգանունը կրողներ ==
Լևոն Առեղծյան (20-րդ դար), մամուլի աշխատակից։


== Ծանոթագրություններ ==
Շվեդական լուցկի (ֆիլմ)

Անվան այլ կիրառումների համար տե՛ս՝ Շվեդական լուցկի (այլ կիրառումներ)«Շվեդական լուցկի» (ռուս.՝ Шведская спичка), 1954 թվականին «Մոսֆիլմ» կինոստուդիայում Անտոն Չեխովի համանուն պատմվածքի հիման վրա ռեժիսոր Կոնստանտին Յուդինի նկարահանած խորհդրային գեղարվեստական ֆիլմ։


== Սյուժե ==
Հեռավոր շրջանային քաղաքում լուրեր տարածվեցին, որ տեղացի կալվածատեր Կլայաուզովը սպանվել է։ Մեծ գործի սպասող քննիչ Չուբիկովը և նրա օգնական Դյուկովսկին բուռն գործունեություն սկսեցին ծավալել, սակայն շուտով հիասթափվեցին. կալվածատերը ողջ էր ու առողջ, և նրան ոչ մի վտանգ չէր սպառնում։


== Դերերում ==
Ալեքսան Գրիբով՝ Նիկոլայ Երմոլաևիչ Չուբիկով, քննիչ
Անդրեյ Պոպով՝ Էմիլ Դյուկովսկի, քննիչի օգնական
Միխայիլ Յանշին՝ Եվգրաֆ Կուզմիչ, հարկադիր կատարող
Մարինա Կուզնեցովա՝ Օլգա Պետրովնա, Եվգրաֆ Կուզմիչի կինը
Միխայիլ Նազվանով՝ Մարկ Իվանովիչ Կլյաուզով, կալավծատեր
Քսենյա Տարասովա՝ Մարյա Իվանովիչ Կլյաուզովա, Մարկ Իվանովիչ Կլյաուզովի քույրը
Նիկոլայ Գրիցենկո՝ Պսեկով, Մարկ Իվանովիչ Կլյաուզովի կառավարիչ
Նիկոլայ Կուրոչիկին՝ Եփրեմ, Մարկ Իվանովիչ Կլյաուզովի այգեպան և ծառայապետ
Վլադիմիր Կոլչին՝ Նիկոլայ Տետեխով, Մարկ Իվանովիչ Կլյաուզովի անձնական սպասավոր
Թամարա Նոսովա՝ Ակուլկա, զինվորուհի, թեթև բարքի տեր կին
Վլադիմիր Պոկրովսկի՝ բժիշկ, տեղական բժիշկ
Գեորգի Գեորգիու - գավառական ոստիկանության պետ, Եվգրաֆ Կուզեմիչի պետը
Իննա Ֆեդորովա՝ վաճառական
Յուրի Լեոնիդով՝ ուրյադնիկ
Նիկոլայ Պոլենկով՝ Անդրյուշա
Աֆանասի Կոչետկով՝ Ստեփան
Սերգեյ Տրոիցկի՝ գանձապահ
Ալեքսանդր Լեբեդև՝ խանութապահ
Ջորջ Գումիլևսկին՝ սպասավոր (տիտրերում ընդգրկված չէ)
Օլեգ Պոտոցկի՝ սպասավոր (տիտրերում ընդգրկված չէ)


== Նկարահանող խումբ ==
Սցենարի հեղինակ` Նիկոլայ Էրդման
Ռեժիսոր` Կոնստանտին Յուդին
Ռեժիսորի օգնական՝ Վլադիմիր Գերասիմով
Բեմադրող օպերատոր՝ Իգոր Գելեյն
Օպերատոր`Վալենտին Զախարով
Դիզայներ` Գեորգի Տուրիլև
Կոստյումները ձևավորող` Վասիլի Կովրիգին
Կոստյումների դիզայներ օգնական` Լյուբով Դուշինա
Կոմպոզիտոր` Վասիլի Շիրինսկի
Հնչյունային օպերատոր՝ Սերգեյ Միներվին
Նկարիչ-դիմահարդար` Ֆետեսով Վիկտոր
Խմբագիր՝ Տատյանա Զինչուկ
Խմբագրի օգնական՝ Օկսանա Գերց
Նվագախմբի դիրիժոր` Արոն Ռոյթման
Տնօրեն՝ Գեորգի Խարլամով


== Տեխնիկական տվյլաներ ==
Գունավոր
Հնչուն (մոնո)
1534,7 մետրաժ


== Ծանոթագրություններ ==


== Արտաքին հղումներ ==
Бауман, Елена Владимировна Маленькая храбрая спичка // «Советский экран» : журнал. — 1988. — № 18. — С. 11, 14.
Աջիր

Աջիր, գետակ Կուրի ավազանում, Դեբեդ գետի աջակողմյան վտակներից է։ Սկիզբ է առնում Չաթին լեռան հյուսիսային լանջերից և Դեբեդ գետի մեջ է թափվում Հաղպատ գյուղի մոտ։ Երկարություն 15 կմ է։


== Ծանոթագրություններ ==
Չարլի Տորոպ

Չարլի Տորոպ (իսկական անուն, ազգանունը` Աննա Կարոլայն Պոնտիֆեկս Տորոպ, հոլ.՝ Charley Toorop, մարտի 24, 1891(1891-03-24)[…], Կաթվեյկ, Հարավային Հոլանդիա, Նիդերլանդներ[…] - նոյեմբերի 5, 1955(1955-11-05), Բերխեն, Հյուսիսային Հոլանդիա, Նիդերլանդներ), նիդերլանդացի նկարչուհի և վիմագրող։


== Կենսագրություն ==
Ծնվել է նիդերլանդական գեղանկարչությունում սիմվոլիզմի խոշորագույն ներկայացուցիչ Յան Տորոպի ընտանիքում։ Ինքնուս նկարչուհի է։ 1919—1921 թվականներին բնակվել է Փարիզում, 1922 թվականին տեղափոխվել է Բերգեն (Հյուսիսային Հոլանդիա)։


== Ստեղծագործություն ==

1916 թվականից եղել է Het Signaal (Ազդանշան) նկարիչների խմբի անդամ, ովքեր իրենց նկարներում արտահայտում էին իրականության խորը զգացողությունը, վառ արտահայտված ընդգծված գծերով գունային ելևէջների և վառ արտահայտված գունային հակադրության շնորհիվ։ Տորոպը եղել է Բերգենի գեղարվեստական դպրոցի ներկայացուցիչ։ 1928 թվականից հետո ստեղծել է մեծ քանակի կարմիր գույնի ներկերով կտավներ։ 1937 թվականից նրա  կտավները առանձնանում էին հզոր արտահայտչականությամբ։ Իր ուշ շրջանի գործերում նա ստեղծագործում էր հիմնականում կրոնական գեղանկարչության ժանրում։ Որպես վիմագիր` ստեղծել է մի շարք գրքային նկարազարդումներ, ինչպես նաև օրացույցներ։ Դրանցից մեկը նկարչուհու դիմանկարով տպագրվել է շուրջ մեկ միլիոն տպաքանակով։


== Գրականություն ==
Rembert, Virginia Pitts (2005) "Charley Toorop" in: Women's Art Journal, 26, no. 2, (2005): 26-32.
Bremer, Jaap B.J. (1995) "Charley Toorop : works in the Kröller-Müller Museum collection", Otterlo : Kröller-Müller Museum. ISBN 90-74453-15-5, ISBN 978-90-74453-15-8.


== Ծանոթագրություններ ==


== Արտաքին հղումներ ==
Չարլի Տորոպի կտավները
Սմորոդինովկա (գյուղ, Միյակինսկի շրջան)

Անվան այլ կիրառումների համար տե՛ս՝ ՍմորոդինովկաՍմորոդինովկա (ռուս.՝ Смородиновка, բաշկիրերեն՝ Смородиновка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 57 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսաստանի արգելավայրերի ցանկ

Դաշնային օրենքի համաձայն, պետական բնական արգելոցները՝ «Բնության հատուկ պահպանվող տարածքները» բնապահպանական և գիտահետազոտական հաստատություններ են, որոնց նպատակն է պահպանել և ուսումնասիրել բնական կերպով ընթացող բնության գործընթացներն և երևույթները, աշխարհի բույսերի և կենդանիների գենոֆոնդը, բույսերի ու կենդանիների առանձին տեսակները, որոնք բնորոշ են միայն այդ Էկոհամակարգին։ Արգելավայրերը հատուկ պահպանվող բնական տարածքների տեսակներից մեկն են։
2013 թվականի վերջի դրությամբ Ռուսաստանի տարածքում գործել է 103 պետական բնական արգելավայր, ընդհանուր տարածքի մակերեսը կազմում է  27,38 մլն հեկտար (առանց ջրատարածության)։
2014 թվականին ստեղծվել է «Շայտան-Տաու» պետական ​​արգելավայրը։


== Պատմական ու վիճակագրական տեղեկություններ ==
Առաջին արգելավայրը Ռուսաստանի տարածքում՝ Բարգուզին արգելավայրը, հիմնվել է 1917 թվականի հունվարի 11–ին Բուրյաթիայում։ Հետագայում արգելավայրերի ցանկն ընդլայնվել է։ Հնագույն արգելավայրերից է՝ Բարգուզինը, Աստրախան արգելավայրը (1919 թ.), Իլմենյանը (1920 թ.) և Կովկասյանը (1924 թ.)։
Ամենամեծ ռուսական արգելավայրերն են՝ Մեծ Արկտիկան (ավելի քան 41 հազ․ կմ²), Կոմանդորսկը (ավելի քան 36 հազ․ կմ²) և Վրանգելի կղզի արգելավայրը (ավելի քան 22 հազ․ կմ²)։ Ռուսաստանի ամենափոքր արգելավայրերն են՝ Բելոգորե (ավելի քան 21 կմ²) և Պրիոկսկո–Տերրասնին և Գալիչյա Գորան (երկուսն էլ 50 կմ²)։ Ամենամեծ արգելավայրերը գտնվում են Կրասնոյարսկ, Պրիմորիե և Խաբարովսկ երկրամասերում։


== Արգելավայրերի ցանկ ==
Ստորև բերված է Ռուսաստանի Դաշնության տարածքում գործող պետական ​​բնական արգելավայրերի ցանկը։ Կանաչ գույնի վանդակները կենսոլորտային արգելավայրերն են, որոնք ընդգրկված են կենսոլորտային արգելավայրերի ցանկում։


== Ծանոթագրություններ ==


== Արտաքին հղումներ ==
Каталог государственных природных заповедников России на портале Минприроды РФ
Информационно-справочная система «ООПТ России»
Ջոն Սփենսեր (սնուկերիստ)

Ջոն Սփենսեր (անգլ.՝ John Spencer, սեպտեմբերի 18, 1935(1935-09-18), Radcliffe, Բյուրի, Մեծ Մանչեսթեր, Միացյալ Թագավորություն - հուլիսի 11, 2006(2006-07-11), Մեծ Մանչեսթեր, Հյուսիսարևելյան Անգլիա, Անգլիա, Միացյալ Թագավորություն), անգլիացի սնուկերիստ։ 1969, 1971 և 1977 թվականներին հռչակվել է աշխարհի չեմպիոն, հաղթանակներ է տարել ևս 22 մրցաշարերում։


== Ծանոթագրություններ ==


== Արտաքին հղումներ ==
Профиль на World Snooker(անգլ.)
Профиль в Архиве Криса Тёрнера(անգլ.)
John Spencer Internet Movie Database կայքում
Obituary on the BBC News website
Պեչնայա (Մեգրեգայի վտակ)

Պեչնայա (ռուս.՝ Печная), գետ Ռուսաստանում, հոսում է Կարելական ինքնավար հանրապետությունում և Օլոնեցկի շրջանում։ Գետաբերանը տեղակայված է Մեգրեգա գետի աջ ափին՝ 47 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ ջրային ավազանային շրջան, գետի ենթաավազանը՝ Նևա և Լադոժսկի լճի ավազան է։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040300212102000011815
Հիդրոլոգիական ուսումնասիրությունների կոդը - 102001181
Ավազանի կոդը - 01.04.03.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յաննիս Մանիատիս

Յաննիս Մանիատիս, (հուն․՝ Γιάννης Μανιάτης, հոկտեմբերի 12, 1986(1986-10-12), Լևադիա, Կենտրոնական Հունաստան, Decentralized Administration of Thessaly and Central Greece, Հունաստան), Հունաստանի ֆուտբոլի ազգային հավաքականի ֆուտբոլիստ, հունական Օլիմպիակոս ֆուտբոլային ակումբի կենտրոնական պաշտպան։


== Կարիերա ==


=== Ակումբային ===
Երիտասարդ տարիներին խաղացել է հունական «Պանիոնիսոմ» ֆուտբոլային ակումբում։ Այդ ֆուտբոլային ակումբում Յաննիս Մանիատիսը հանդես է եկել 7 մրցաշրջան և խաղացել ընդհանուր առմամբ 164 խաղ՝ ակումբի կազմում։ 2009 թվականին նորից չորսամյա պայմանագիր է ստորագրել «Պանիոնիսոմ»-ի հետ։ 2011 թվականին խախտելով պայմանագիրը, նոր պայմանագիր է կնքում այս անգամ Օլիմպիակոս ֆուտբոլային ակումբի հետ։ Մինչ օրս Մանիատիսը հանդես է գալիս Օլիմպիակոս ֆուտբոլային ակումբում։


=== Հունաստանի հավաքականում ===
2006-2007 թվականներին խաղացել է Հունաստանի երիտասարդական հավաքականում և մասնակցել 14 պաշտոնական հանդիպումների։ Այդ ընթացքում Մանիատիսը խփել է մեկ գոլ։ 2010 թվականին Մանիատիսը տեղափոխվել է Հունաստանի ֆուտբոլի ազգային հավաքական։ Ներկայումս Յաննիս Մանիատիսը հավաքականի կազմում անցկացրել է 14 հանդիպում, իսկ առաջին հանդիպումը եղել է Սերբիայի դեմ (օգոստոսի 11, 2010 թվական)։


== Նվաճումներ ==
 Հունաստանի չեմպիոն (4)։«Օլիմպիակոս»։ 2010/11, 2011/12, 2012/13, 2013/14Սեփականատեր Հունաստանի գավաթ։ 2011/12, 2012/13


== Մրցաշրջան ==


== Հանրաճանաչություն ==
Յաննիս Մանիատիսը համանցանցում հայտնի դարձավ հատկապես այն դեպքից հետո, երբ նա 2012 թվականի մարտի 18-ին, «ՊԱՈԿ»-ի դեմ խաղում խախտեց կանոնները Գեորգիոս Կարագունիսի նկատմամբ։ Մրցավարը նրան դեղին քարտ ցույց տվեց, իսկ նա էլ բացահայտ բանավեճի բռնկվեց հանդիպման մրցավարի հետ։


== Արտաքին հղումներ ==
Профиль на сайте footballdatabase.eu (անգլ.)
Профиль на официальном сайте «Паниониоса» Archived 2011-10-05 at the Wayback Machine. (հուն.)
Профиль на сайте газеты Guardian Archived 2012-01-28 at the Wayback Machine. (անգլ.)


== Ծանոթագրություններ ==
Ամիրաբադի նավահանգիստ

Ամիրաբադի հատուկ տնտեսական գոտի և նավահանգիստ (պարսկերե՝ منطقه ویژه اقتصادی و بندر امیرآباد), Կասպից ծովի խոշորագույն նավահանգիստը։ Ընկած է Կասպիցի հարավային ափին՝ Բեհշահր գավառի հյուսիսային մասում՝ Բիանկալե թերակղզու և կենսոլորտային արգելոցի հարևանությամբ, Մազանդարան նահանգի վարչական կենտրոն Սարի քաղաքից 51 կիլոմետր դեպի հյուսիս-արևելք։ Մեծ թափով զարգացող նավահանգիստը նախատեսված է ընդլայնել երեք փուլով։ 2022 թվականի օգոստոսի դրությամբ ավարտի է հասցվել առաջին փուլը, և արդեն իսկ հիմա նավահանգիստն իր մեծությամբ ու կարևորությամբ համարվում է չորրորդը Իրանում։ Ունի յոթուկես միլիոն տոննա ընդհանուր տարողությամբ 15 նավամատույց, կապված է իրանական երկաթուղուն, որի միջոցով ելք ունի դեպի միջերկրածովյան շուկաներ, օգտվում է Հյուսիս-Հարավ միջազգային տարանցիկ միջանցքից, որի ոսկե օղակն է համարվում։ 1060 հեկտար ընդհանուր մակերեսով նավահանգիստը խոշորագույնն է Հյուսիսային Իրանում։


== Հակիրճ տեղեկատվություն ==
Բեռների պահեստարանների ընդհանուր մակերեսը - 6,5 հեկտար
Նավահանգստի ընդհանուր տարածքը - 1060 հեկտար
Տարեկան տարողունակությունը - 7,5 միլիոն տոննա
Նավամատույցների թիվը - 15, 2600 մետր ընդհանուր երկարությամբ
Երկաթուղային ներքին ցանցի ընդհանուր երկարությունը - 25 կմ
Բեռների պահեստավորման գոտու ընդհանուր մակերեսը - 200 հեկտար


== Ծանոթագրություններ ==


== Արտաքին հղումներ ==
Amirabad Port Special Economic ZoneArchived 2012-11-07 at the Wayback Machine. (պարս.)
Օրլովսկոե (գյուղ, Թելմանովսկի շրջան)

Անվան այլ կիրառումների համար տե՛ս՝ ՕրլովսկոեՕրլովսկոե (ուկրաիներեն՝ Орлівське), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Օրլովսկոե գյուղում բնակվում էր 370 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
White House Honey Ale

White House Honey Ale (Սպիտակ տան մեղրի գարեջուր), առաջին հայտնի գարեջուրն է, որը պատրատսվել է Սպիտակ տանը։ Գործընթացն սկսվել է 2011 թվականի հունվարին, նախագահ Բարաք Օբամաի պահանջով, որն իր հաշվին գնել էր տանը գարեջուր պատրաստելու տակառ։ 2012 թվականի դրությամբ արտադրվում էր գարեջրի երեք տեսակ` White House Honey Blonde Ale, White House Honey Porter և White House Honey Brown:


== Նախապատմություն ==
Սպիտակ տան խոհարարներին ասվել էր օգտագործել գարեջրի պատրաստման «ավանդական մեթոդներ»` նախքան այն կշշալցվեր ու կպիտակավորվեր։ Գարեջրի մեջ ավելացվել է մեղր։ Լոգոյի վրա պատկերված է Սպիտակ տունը` դեղին շրջանակով եզրագծված։
Գարեջուրը պատրաստվել է Սպիտակ տանն անցկացված բազմաթիվ միջոցառումների համար։ Սուպերբոուլ խնջույքը, որին այցելել էր մոտավորապես 200 մարդ, այդ թվում` հայտնի աստղեր ու ԱՄՆ կոնգրեսի անդամներ, եղել է առաջին միջոցառումներից մեկը, որի ժամանակ մատուցվել է գարեջուրը։ Խնջույքի համար նախատեսված է եղել գրեթե 38 լ գարեջուր, 90-100 շշով։ Գարեջուր է պատրաստվել նաև Սուրբ Պատրիկի օրվա տոնակատարության համար։

2011 թվականի սեպտեմբերի 15-ին ԱՄՆ ծովային հետևակի կորպուսի սերժանտ Դակոտա Մեյերը Սպիտակ տանն արժանացել է Պատվո շքանշանի։ Ավելի վաղ, երբ հեռախոսով նրան տեղեկացրել են պարգևատրման մասին, նա Բարաք Օբամային առաջարկել է միասին գարեջուր խմել։ Նախագահն ընդունել է առաջարկը, և նրանք մեկական շիշ Սպիտակ տան մեղրի գարեջուր են խմել Օվալաձև աշխատասենյակում։
Նախկին նախագահ Թոմաս Ջեֆերսոնը, որն ապրել է Սպիտակ տանը 1801-1809 թվականներին, հայտնի է ինքնուրույն գարեջուր պատրաստելով, հատկապես, թոշակի անցնելուց հետո։ Նա կոչվել է «Ամերիկայի առաջին փոքր գարեջրագործը», սակայն որևէ վկայություն չկա, որ նա դրանով զբաղվել է Սպիտակ տանը։


== Խնդրագիր ==

2012 թվականի օգոստոսի 21-ին Ազատ տեղեկատվության առնվազն երկու պահանջ է ուղարկվել Սպիտակ տուն` White House Honey Ale գարեջրի բաղադրատոմսը հրապարակելու պահանջով։ 2012 թվականի օգոստոսի 29-ն Reddit-ում կարճ հարց ու պատասխանի ժամանակ նախագահ Օբաման հայտարարել է, որ ինքը հրապարակելու է բաղադրատոմսը, ասելով. «Այն շուտով կլինի։ Սեփական փորձից կարող եմ ասել, որ այն համեղ է»։
Բաղադրատոմսը թողարկվել է 2012 թվականի սեպտեմբերի 1-ին, Սպիտակ տան բլոգում։ Որպես ամերիկյան աշխատակազմի աշխատանք` բաղադրատոմսը դարձել է հանրային սեփականություն և դարձել է ազատ գարեջրի տեսակ։


== Ոճ ==
White House Honey Ale գարեջուրը չի համապատասխանում Գարեջրի լիցենզիավորման ծրագրի ցուցումներին։ Ալկոհոլի աստիճանը, դառնությունն ու գույնը համապատասխանում են բելգիական Dubbel-ին։


== Ծանոթագրություններ ==


== Արտաքին հղումներ ==
Սպիտակ տան ներսում. գարեջուր պատրաստելիս YouTube կայքում (անգլ.)
Կոնիլ դե լա Ֆրոնտերա

Կոնիլ դե լա Ֆրոնտերա (իսպ.՝ Conil de la Frontera), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Լա Խանդա շրջանում (կոմարկայում)։ Զբաղեցնում է 87 կմ² տարածք։ Պրովինցիայի վարչական կենտրոնից՝ Կադիս քաղաքից հեռավորությունը 43 կիլոմետր է։ 2016 թվականի տվյալներով բնակչության թվաքանակը եղել է 22 427։ Ամռան ամիսներին բնակչության թիվը հասնում է 110 հազարի. մանրավազ, հիանալի լողափերի շնորհիվ ամառային հանգստի լավ վայր լինելով՝ Կոնիլ դե լա Ֆրանտերան հրապուրում - գրավում է հազարավոր մարդկանց ինչպես Իսպանիայի տարբեր մասերից, այնպես էլ արտասահմանյան երկրներից (հիմնականում Գերմանիայից)։ Վեց լողափերը՝ Պլայա լա Ֆոնտանիլիան  (Playa La Fontanilla), Պլայա Էլ Ռոկեոն (Playa El Roqueo)՝ 1936 թվականի իսպանական քաղաքացիական պատերազմի ժամանակներից մնացած բունկերով, Պլայա Ֆուենտե դել Գալիոն (Playa Fuente del Gallo), Պլայա Պունտա Լեխոսը (Playa Punta Lejos), Պլայա Կալա դել Ասեիտեն (Playa Cala del Aceite) և Պլայա լոս Բատելեսը (Playa los Bateles) ընկած են Ատլանտյան օվկիանոսի ափին։ Դրանցից ամենաերկարը և ամենամարդաշատը Պլայա լոս Բատելեսն է։
Այսպիսով՝ քաղաքի եկամտի գլխավոր աղբյուրը զբոսաշրջությունն է։ Երկրորդ և երրորդ տեղերը գրավում են գյուղատնտեսությունն ու ձկնարդյունաբերությունը։
Յուրաքանչյուր ուրբաթ կարելի է այցելել Ավիդա դե լա Մուզիկա (Avda. de la Música) փողոցի վրա գտնվող շուկան, որ պատմամշակութային հուշարձան է, և գնել հուշանվերներ, հագուստ, մրգեղեն, ձկնեղեն...


== Պատկերասրահ ==

		
		
		


== Անվանի բնակիչներ ==
Խոսե Վելարդե Յուստի - բանաստեղծ
Ֆրանսիսկո Խոսե Մարիա դել Սագրադո Կորասոն դե Խեսուս Ալբա Մեդինա (Պակո Ալբա) - կառնավալի հեղինակ
Մարկոս Ռամիրես - մոտոարշավորդ


== Ծանոթագրություններ ==


== Արտաքին հղումներ ==
Համայնքապետարանի կայքէջը
Patrimonio cultural de Conil de la Frontera. Guía Digital del Patrimonio Cultural de Andalucía. Instituto Andaluz del Patrimonio Histórico
Պաշտոնական կայքէջը
Էլիզաբեթ Նեյի անվան թանգարան

Էլիզաբեթ Նեյի անվան թանգարան (անգլ.՝ Elisabet Ney Museum), թանգարան ԱՄՆ Տեխաս նահանգի Օստին քաղաքում։ Տեղակայված է քանդակագործ Էլիզաբեթ Նեյի նախկին  ստուդիայում և նվիրված է նրա կյանքին և գործունեությանը։ Թանգարանում ցուցադրվում են Նեյի ստեղծած դիմաքանդակներն ու կիսանդրիները և անձնական հուշերի մշտական հավաքածուն։


== Պատմություն ==
Նեյն իր ստուդիան անվանել է Ֆորմոսա։ Կառույցն ընդլայնվել է 1902 թվականին։ Այն Տեխասում կառուցված ամենահին ստուդիաներից է։ 1907 թվականին Նեյի մահից հետո Էլլա և Յոզեֆ Բ. Դիբրելը գնել են ստուդիան՝ որպես Նեյի հիշատակի արվեստի կենտրոն պահպանելու համար։ Օստին քաղաքի խանությունները 1941 թվականին ստանձնեցին կառույցի սեփականությունը։ Այն կառավարվում է Օստինի զբոսայգիների և հանգստյան վարչության կողմից։ Բացի տեղական և պետական պատմական նշանակալի վայր լինելուց, 1972 թվականի նոյեմբերի 29-ին այն ընդգրկվել է ԱՄՆ-ի պատմական վայրերի ազգային գրանցամատյանում։

1980 թվականի հուլիսից մինչև 1982 թվականի նոյեմբեր ընկած ժամանակահատվածում թանգարանը փակվել է և վերանորոգման և կլիմայի կառավարման համակարգ տեղադրելու համար։ Մեկ այլ հիմնանորոգում իրականացվել է «Պահպանենք Ամերիկայի գանձերը» ծրագրի դրամաշնորհով։


== Հավաքածու ==
Թանգարանն ունի Նեյի ստեղծագործությունների բնօրինակների և կրկնօրինակների հավաքածու, ինչպես նաև ներառում է նրա անձնական իրերի և գործիքների մեծ մասը։ Ցուցադրված են եվրոպացի գործիչների ավելի քան հիսուն քանդակներ և մեդալիոններ, այդ թվում՝ Լյուդվիգ II Բավարիացու, Օտտո ֆոն Բիսմարկի, Ջուզեպպե Գարիբալդիի, Արթուր Շոպենհաուերի դիմաքանդակները, ինչպես նաև ամերիկյան ժամանակաշրջանում ստեղծված Ուիլյամ Ջեննինգս Բրայանի, Սեմ Հյուսթոնի, Սթիվեն Ֆ. Օստինի, Ալբերտ Սիդնի Ջոնսթոնի, Շեքսպիրի Լեդի Մակբեթի քանդակները։


== Ծանոթագրություններ ==


== Արտաքին հղումներ ==
Museum website
Elisabet Ney Historical Marker
Թիլիլ Էքհոֆֆ

Թիլիլ Էքհոֆֆ (նորվ.՝ Tiril Kampenhaug Eckhoff, մայիսի 21, 1990(1990-05-21), Բերում, Ակերսհուս, Նորվեգիա), նորվեգացի բիատլոնիստուհի։ Նորվեգիայի բիատլոնի հավաքականի անդամ ։
2014 թվականին կայացած Ձմեռային օլիմպիական խաղերի բիատլոնի խառը փոխանցումավազքի չեմպիոն, և նույն օլիմիական խաղերի կանանաց փոխանցումավազքի արծաթե մեդալակիր, 2014 և 2018 թվականների օլիմպիական խաղերի մասս-ստարտ ոճի կրկնակի բրոնզե մեդալակիր, 2018 թվականին տեղի ուեցած Ձմեռային օլիմպաիական խաղերի բիատլոնի խառը փոխանցումավազքի արծաթե մեդալակիր։ 2016 թվականի Բիատլթոն կանանց աշխարհի չեմպիոն և 2016 թվականի Բիատլթոն կանանց փոխանցումավազքի աշխարհի չեմպիոն։ 2010 թվականանի մինչև 21 տարեկանների բիաթլոնի Եվրոպայի չեմպիոն։


== Կենսագրություն ==
Ծնվել է 1990 թվականի մայիսի 21-ին Բերում համայնքում մարզական ընտանիքում ։ Նա հայտնի նորվեգացի բիատլոնիստ Ստին Էքհոֆֆի և բիատլոնիստուհի Կայի Էքհոֆֆի կրտսեր քույրն է ։ 2016 թվականի գարնանը Թիլիլ Էքհոֆֆի մոտ ախտորոշվեց բրոնխիալ ասթմա։ Մարզուհին օգտագործում է ատրովենտ։


== Սպորտային կարիերա ==


=== Վաղ շրջան ===
Թիլիլն 2010 թվականի մարտին Էստոնիայի Օտեպյաե քաղաքում մասնակցեց Բիատլոնի Եվրոպայի առաջնությանը , մինչև 21 տարեկանների խմբում։ Անհատական պայքարում նա դարձավ երրորոդը, սպրինտում գրավեց առաջին տեղը իսկ հետապնդում դիսցիպլինում նորից երրորոդն էր ։ 
2010 թվականի մարտի 25-ին նա մասնակցեց Իտալիայի  Վալլե Դ'Աոստա մարզում տեղի ուենացած առաջին  Համաշխարհային ձմեռային ռազմա-սպորտային խաղերին, որտեղ 15 կիլոմետրանոց պահակազորային մրցավազքում դարձավ ոսկե մեդալակիր։


=== Դեբյուտը աշխարհի առաջնությունում ===
Թիլիլ Էքհոֆֆը առաջին անգամ Բիատլոնի Աշխարհի առաջնության խաղերին է մասնակցել 2011 թվականի մարտի 17-ին Հոլյմենկոննենում տեղի ունեցած 2010-2011 մրցաշրջանի եզրափակիչ փուլում։ Սպրինտում զբաղեցնելով 50-րդ տեղը ցույց տալով նույն արդյունքը ինչ չեխ բիատլոնիստուհի Բարբարա Տոմեշովան, հետապնդում դիսցիպլինում գրավեց 46-րդ տեղը իսկ մասս-ստարտին չի մասնակցել։ Ելույթների արդյունքում նա ոչ մի ստուգողական միավոր չվաստակեց։


== Վիճակագրություն ==


=== Հրաձգություն ===
Վիճակագրությունը ներառում էր բիաթլոնի աշխարհի առաջնության եւ օլիմպիական խաղերի կրակոցները, փոխանցումավազքը հաշվի առնելով 


=== Ելույքները Օլիմպիական խաղերին ===


=== Ելույթները Աշխարհի առաջնությունում ===


=== Ելույթները Աշխարհի գավաթի խաղարկություններում ===


==== Հաղթանակներ Աշխարհիգավաթի առաջնություններում ====


== Ծանոթագրություններ ==
Ժամանակակից արվեստի թանգարան (Ֆլորինա)

Ժամանակակից արվեստի թանգարան հունական Ֆլորինա քաղաք, Արևմտյան Մակեդոնիա (հուն․՝ Μουσείο Σύγχρονης Τέχνης της Φλώρινας), Հունաստանի ժամանակակից արվեստի ամենանշանավոր թանգարաններից մեկն է։ Թանգարանը հիմնադրվել է 1977 թվականին և գտնվում է Սակուլևաս գետի ափին գտնվող նեոկլասիկ շենքում։
Թանգարանի հավաքածուում կա ավելի քան 600 աշխատանք, որոնք ներառում են գեղանկարչություն, քանդակագործություն և փորագրություն։
Այստեղ ներկայացվել են 20-րդ դարի հայտնի նկարիչներ և քանդակագործներ` Պլակոտարիս Ռենգոսը, Կանիարիս Մավրիդիսը, Կանիարիս Տետիսը, Դիմիտրիս Միտարասը, Կանակարիս Կոնդոսը, Տսարաս Կոնդոյաննիսը, Բոտսոգլու Կսանտոպուլոսը, Սախինիս Դիմիտրեասը, Գոլֆինոս Լախասը, Դիմիտրիս Կալամարասը, Գեորգիադիս Պապայանիսը, Պերանտինոս Զոնգոլոպուլոսը, Կուլիանդինոս Նիկոսը, Լապաս Կուլիանդինոսը, Յանուլիս Հալեպասը, Պապագեորգոպուլոս Հաձիկիրիակոս-Գիկասը, Կոստոս Գրամատոպուլոսը, Քսենաքիս Պապադակիսը, Նիկոլայ Սիկոլիոտիսը, Մորալիս Տսոկլիսը, Յանսակիս Յանիսը և Նեդելկոսը։
Վերջերս թանգարանում ավելացրել են մի նոր հավաքածու «Դան Էլ Գրեկո» անունով։ Հավաքածուն բերվել է թանգարան հույն նկարիչների կողմից 1999 թվականի օգոստոսին, որի արդյունքում Ազգային գեղարվեստական պատկերասրահը (Աթենք) տրամադրվել է Դոմենիկո Թեոտոկոպուլոսի «Սուրբ Պյոտր» թանգարանին, ինչպես նաև Ֆլորենցիայից  44 փորագրություններ և 31 օտարերկյա նկարիչներ։
Մշտական ցուցահանդեսներից բացի, թանգարանը նաև կազմակերպում է արվեստի սիմպոզիումներ և կիրառական արվեստի ցուցահանդեսներ։

		
		
		


== Ծանոթագրություններ ==


== Արտաքին հղումներ ==
Hellenic Ministry of Culture and Tourism
www.museumsofmacedonia.gr
www.greece-museums.com
www.planetware.com
Tourist service of Florina Prefecture (in Greek)
www.greecetravel.com
Չյորնայա (Վյատկայի վտակ)

Անվան այլ կիրառումների համար տե՛ս՝ Չյորնայա (այլ կիրառումներ)Չյորնայա (ռուս.՝ Чёрная), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի ձախ ափին՝ 1154 կմ հեռավորության վրա։ Գետի երկարությունը 38 կմ է, ավազանի տարածքը 218 կմ2։
Գետի ակունքը գտնվում է Վերին Կամայի բարձունքի ճահճուտներում, Չյորնայա Խոլունիցա գյուղից 7 կմ հյուսիս-արևելք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030115
Հիդրոլոգիական ուսումնասիրությունների կոդը - 111103011
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուրոլ

Կուրոլը (լատ․՝ Leptosomus discolor), կուրաոլակերպերի կարգի (լատ․՝ Leptosomiformes) միակ ներկայացուցիչը, որը ներառվում է կուրոլայինների ընտանիքի (լատ․՝ Leptosomidae) կուրոլների ցեղի (լատ․՝ Leptosomus)։
Ունի երեք ենթատեսակ՝ Leptosomus discolor discolor, Leptosomus discolor gracilis, Leptosomus discolor intermedius։


== Բնութագիրը ==
Մարմնի երկարությունը 38-50 սմ է։ Քաշը կարող է լինել 190-280 գ։ Այս տեսակի էգերն ու արուները միմյանցից արտաքնապես բավականին տարբեր են․ էգերն ավելի խոշոր են և արուից տարբերվում են փետրավորմամբ։ Արուների կրծքավանդակը և գլուխը հիմնականում մոխրագույն է, իսկ մեջքը, թևերը և պոչը՝ մուգ կանաչ։ Արուները աչքերի և գլխի շուրջը ունեն սև գունավորում։ Էգերը ունեն մուգ շագանակագույն գունավորում։ Ոչ սեռահասուն կուրոլները սովորաբար նման են էգի։ Ոտքերը փոքր են և ունեն անսովոր կառուցվածք։


== Տարածվածությունը ==
Տարածված է հիմանանում Աֆրիկական կղզիներում՝ Մադագասկար և Կոմորյան կղզիներում։ Բնակվում են անտառածածկ տարածքներում, մինչև 2000 մ․ բարձրություններում։


== Վարքագիծը և էկոլոգիան ==
Որսին դարանակալում են ծառերի սաղարթում։ Նաև որսում են օդում։
Բնադրում է ծառերի փչակներում գետնից 4-6 մ բարձրության վրա։ Ձվադրում է 1-4 ձու։ Ձվերը սպիտակ են լինում։ Թուխս են նստում միայն էգերը, իսկ արուները կերակրում են նրանց այդ ժամանակ։ Թուխս են նստում մոտ 20 օր, որից հետո ձագերը ծնվու են։ Ձագերը մնում են բնում 30 օր, որից հետո թռչում և հեռանում են։


== Սնունդը ==
Կուրոլը սնվում է միջատներով, թրթուրներով և ծառաբնակ սողուններով։


== Պահպանման կարգավիճակ ==
Կուրոլը գրանցված է ԲՊՄՄ (Բնության պահպանության միջազգային միություն) Կարմիր ցուցակում «Չվտանգված» կարգավիճակով։


== Փոխհարաբերությունները մարդկանց հետ ==
Կուրոլները շատ խելացի կենդանիներ են և երբեք չեն խանգարում Մադագասկարի բնակչներին, ովքեր ունեն շատ լեգենդներ և առասպելներ այս տեսակի մասին։


== Պատկերասրահ ==

		
		
		


== Գրականություն ==
Կենդանիների հանրագիտարան, մաս 2, էջ 66
https://en.wikipedia.org/wiki/Cuckoo_roller
(10347) Մուրոմ

(10054) Սոլոմին, լատ.՝ Murom-աստերոիդ աստերոիդների հիմնական գոտում։ Այս երկնաքարը հայտնաբերվել է 1992 թվականի ապրիլի 27-ին, աստղագետ Էրիկ Էլստի կողմից Եվրոպական հյուսիսային աստղադիտարանում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(10347) Մուրոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրժեկսա

Կուրժեկսա (ռուս.՝ Куржекса), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սամինա գետի ձախ ափում՝ 19 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Նևի, ենթաավազանը՝ Սվիրի։ Գետի ջրատնտեսային տեղամասը Օնեժսկի ավազանն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017413
Հիդրոլոգիական ուսումնասիրությունների կոդը - 102001741
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պոդոբովեց

Պոդոբովեց (ուկրաիներեն՝ Подобовець), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Պոդոբովեց գյուղում բնակվում էր 407 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Շևչենկո

Վլադիմիր Շևչենկո (ռուս.՝ Владимир Антонович Шевченко, օգոստոսի 16, 1940(1940-08-16), Լուգանսկ, Ուկրաինական ԽՍՀ, ԽՍՀՄ - հոկտեմբերի 4, 2015(2015-10-04), Մոսկվա, Ռուսաստան), խորհրդային և ռուս նկարիչ-մուլտիպլիկատոր։


== Կենսագրություն ==
1956–1958 թվականներին աշխատել է որպես հյուսն «Կարմիր Հոկտեմբեր» հանքահորում։  
1958–1963 թվականներին սովորել է Լուգանսկի պետական գեղարվեստական ուսումնարանում։   
1966–1969 թվականներին եղել է որպես ռազմական տպարանի նկարիչ։ 
1970–1972 թվականներին սովորել է «Սոյուզմուլտֆիլմ» կինոստուդիայի երկամյա կուրսերում` որպես նկարիչ-մուլտիպլիկատոր։ 
1973 թվականից աշխատել է «Սոյուզմուլտֆիլմ» կինոստուդիայում` որպես նկարիչ-մուլտիպլիկատոր։
1992 թվականից մինչև 1996 թվականը համագործակցել է «Քրիսթմաս Ֆիլմզ» ստուդիայի հետ։
Աշխատել է բացառապես նկարված մուլտիպլիկացիայի տեխնիկայով։ Մասնակցել է մոտ 80 մուլտիպլիկացիոն ֆիլմերի ստեղծմանը։ 
Դասավանդել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտում։ Մինչև կյանքի վերջին օրն աշխատել է «Սոյուզմուլտֆիլմ» ստուդիայում։


== Ֆիլմագրություն ==


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 727-728. — 816 с. — 3000 экз. — ISBN 5-9265-0319-4


== Արտաքին հղումներ ==
Дух старой школы
«Նկարիչ-մուլտիպլիկատոր Վլադիմիր  Շևչենկոն մահացել է Մոսկվայում» 
«Նկարիչ-մուլտիպլիկատոր Վլադիմիր  Շևչենկոն մահացել է Մոսկվայում»։ russian.rt.com։ Վերցված է 2016-2-5 
«Российская анимация в буквах и фигурах, Персоналии, Шевченко Владимир Антонович»։ animator.ru։ Վերցված է 2016-2-5 
Վլադիմիր Շևչենկո (անգլ.) Internet Movie Database կայքում
(3409) Աբրամով

(3409) Աբրամով (անգլ.՝ Abramov), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 9-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,854435 ա. մ., առավելագույնը մոտենում է 2,6147 ա. մ. հեռավորության վրա և հեռանում 3,0942 ա. մ.։ Արեգակի շուրջ մեկ ամբողջական պտույտ է կատարում 1761,48 երկրային օրվա ընթացքում, իր ուղեծրով շարժվելով միջինում 0,204373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3409) Աբրամով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յորղոս Լանտիմոս

Յորգոս Լանտիմոս (հուն․՝ Γιώργος Λάνθιμος, մայիսի 27, 1973(1973-05-27), Աթենք, Հունաստան), հույն դերասան, թատրոնի և կինոյի ռեժիսոր, սցենարիստ, պրոդյուսեր և մոնտաժի մասնագետ։


== Կենսագրություն և կարիերա ==
Յորգոս Լանտիմոսը ծնվել է Հունաստանի մայրաքաղաք Աթենքում 1973 թվականի մայիսի 27-ին։ Կինոյի և հեռուստատեսության արվեստն ուսումնասիրել է Ստավրակոսի կինոդպրոցում՝ Աթենքում։ 1995 թվականին Լանտիմոսը նկարահանում է իր դեբյուտային գեղարվեստական կարճամետրաժ կինոնկարը։ Այդ նույն ժամանակ նա մի շարք թատերական բեմադրություններ է անում, նկարահանում տեսահոլովակներ և գովազդային հոլովակներ։ 2004 թվականին նա ընդգրկվում է Աթենքում կայացած Ամառային օլիմպիական խաղերի բացման և փակման արարողությունների համար պատասխանատու կրեատիվ խմբի կազմի մեջ։ Այս աշխատանքի ժամանակ Յորգոս Լանտիմոսը ծանոթանում է Աֆինա Ռաքել Ցանգարիի հետ, ով դարձավ նրա մշտական գործընկերը նկարահանման տաղավարներում։
2009 թվականին Յորգոս Լանտիմոսը նկարահանում է «Ժանիք» ֆիլմը, որը Կաննի կինոփառատոնում դարձավ «Հատուկ հայացք» ծրագրի հաղթող։ Այս կինոնկարը Օսկար մրցանակաբաշխության ժամանակ առաջադրվեց Օսկար լավագույն օտարալեզու ֆիլմի համար։


== Ֆիլմագրություն ==


=== Դերասան ===
2010 - Ատտենբերգ - Attenberg - ինժեներ


=== Ռեժիսոր ===
2001 - Իմ լավագույն ընկերը (հուն․՝ Ο καλύτερός μου φίλος) (Լակիս Լազոպուլոսի հետ համատեղ)
2005 - Կինետա (հուն․՝ Κινέτα)
2009 - Ժանիք (հուն․՝ Κυνόδοντας)
2011 - Ալպեր (հուն․՝ Αλπεις)
2015 - Լոբստեր (անգլ.՝ The Lobster)


=== Սցենարիստ ===
2005 - Կինետա (հուն․՝ Κινέτα)
2009 - Ժանիք (հուն․՝ Κυνόδοντας)
2011 - Ալպեր (հուն․՝ Αλπεις)
2015 - Լոբստեր (անգլ.՝ The Lobster)


=== Պրոդյուսեր ===
2009 - Ժանիք (հուն․՝ Κυνόδοντας) (համատեղ աշխատանք)
2010 - Ատենբերգ / Attenberg
2011 - Ալպեր (հուն․՝ Αλπεις)
2015 - Լոբստեր (անգլ.՝ The Lobster)


== Թատերական բեմադրություններ ==
2002 - «DDD» Դիմիտրիս Դիմիտրիադիսու
2004 - «Blaubart» Դեա Լոխերա
2008 - «Natura morta in un fosso» Ֆաուստո Պարավիդինո
2011 - «Անհայրություն» Անտոն Չեխով, Հունաստանի ազգային թատրոն


== Ծանոթագրություններ ==


== Արտաքին հղումներ ==
Պաշտոնական կայքէջ
Арион андеграунда; 25 КАДР: Независимый журнал о кино, № 7 2015
Յորղոս Լանտիմոս (անգլ.) Internet Movie Database կայքում
Կոզլովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԿոզլովկաԿոզլովկա (ռուս.՝ Козловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 914 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուրսել

Յուրսել (ֆր.՝ Urcel), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 1 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02755:


== Բնակչություն ==
2010 թվականի տվյալներով՝ համայնքի բնակչությունը կազմում է 549 մարդ։


== Տնտեսություն ==
2010 թվականին համայնքի 362 աշխատունակ (15-64 տարեկան) բնակիչներից 270-ը տնտեսապես ակտիվ էին, 92-ը՝ ոչ ակտիվ (ակտիվության ցուցանիշը կազմել է 74,6%, 1999 թվականին եղել է 61,8%)։ 270 տնտեսապես ակտիվ բնակիչներից աշխատում էին 250-ը (135 տղամարդ և 115 կին), գործազուրկ էին 20 մարդ (10 տղամարդ և 10 կին)։ 92 տնտեսապես ոչ ակտիվ բնակիչներից 35-ը եղել են աշակերտներ կամ ուսանողներ, 38-ը՝ թոշակառուներ, 19-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Յուրսել (ֆր.)
Այրիչ

Այրիչ, օդը գազանման, փոշիացրած, հեղուկ կամ պինդ վառելիքի հետ խառնելու և կենտրոնացված բոց ստանալու սարք։


== Կիրառություն ==
Կիրառվում է լուսավորող ու տաքացնող սարքերում, ինչպես նաև վառարանների ու կաթսայատների հնոցներում՝ որպես աշխատանքային օրգան։ Այրիչներն օգտագործվում են նաև գազային եոակցու զոդման համար և կոչվում են եռակցման ու զոդման այրիչներ, որոնք մետաղի եռակցվող կամ զոդվող հատվածը տաքացնում են մինչև համապատասխան ջերմաստիճանը։ Այս Այրիչներում որպես վառելիք օգտագործվում է ացետիլենը, իսկ օդի փոխարեն թթվածին է տրվում։


== Տեսակներ ==
Ըստ աշխատանքի սկզբունքի, այրիչներները լինում են՝

ներարկիչ (ցածր՝ 100–200 մմ ջրի սյան ճնշման,)
ոչ ներարկիչ (բարձր կամ հավասար՝ 1—1,5 կամ ավելի մթնոլորտային ճնշման)։Կան նաև դյուրահալ մետաղների և ոչ մետաղական նյութերի (ապակի, պլաստմասսա) զոդման համար կիրառվող հատուկ կառուցածքի այրիչներ։
Մաշտոց (5181)

Մաշտոց (5181), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5181 թվի տակ։ Ձեռագիրը գրվել է 15-րդ դարում Կարապետ քահանա գրիչի կողմից։ Կազմողները եղել են Մկրտիչը (1531 թ.), Նիկողայոսը (16-րդ դար)։ Գրված է թղթի վրա, որն ունի 18x13 չափս։ Ձեռագիրը կազմված է 258 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակ՝ թուղթ 1, բոլորգիր, Յաղագս խորհրդոյն մկրտութեան, մագաղաթ 1, բոլորագիծ երկաթագիր, Ճառ։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 101բ, 122բ, 138ա, 190բ, 256բ և այլուր, կազմողի՝ 257ա, 258ա (1531 թ․), 258բ (16-րդ դար), հետագայի՝ 257բ, (1518 թ․), 1ա, 256բ (16-րդ դար), 1բ, (1884 թ.):


== Ծանոթագրություններ ==
1958-59 NBA մրցաշրջան

1958-59 NBA մրցաշրջան, դարձել է Բասկետբոլի ազգային ասոցիացիայի 13-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ չորս խաղերի արդյունքում, «Սելտիքս»-ը հաղթել է «Մինեապոլիս Լեյքերս»-ին։
1958 թվականի NBA դրաֆթի «Մինեապոլիս Լեյքերս» ակումբի կողմից՝ առաջին համարի ներքո ընտրվել է թեթև հարձակվող Էլջին Բեյլորը։ Դրաֆի ժամանակ 13-րդ համարի ներքո ընտրվել է Հել Գրիրը։ Տարածքային դրաֆթի ժամանակ ընտրվել է Գայ Ռոջերսը։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ Օֆֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաարժեքավոր խաղացող: Բոբ Փեթիթ, Սենթ Լուիս Հոքս
NBA տարվա սկսնակ: Էլջին Բեյլոր, Մինեապոլիս Լեյքերս


== Աղբյուրներ ==
1958-59 NBA Season Summary Archived 2012-10-17 at the Wayback Machine.
Աստերոիդների ցանկ (24701-24800)

Աստերոիդների ցանկ (24601-24700)  • Աստերոիդների ցանկ  • Աստերոիդների ցանկ (24801-24900)
 Աստերոիդների ցանկ (24601-24700)  • Աստերոիդների ցանկ  • Աստերոիդների ցանկ (24801-24900)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
Հրաչյա Սեյրանյան

Հրաչյա Գրիգորի Սեյրանյան (1922, Երևան, Հայկական ԽՍՀ), հայ մանկավարժ։ ՀԽՍՀ վաստակավոր մարզիչ։ Համամիութենական կարգի մրցավար։ Ժողովրդական կրթության գերազանցիկ։ Հայրենական մեծ պատերազմի մասնակից։


== Կենսագրություն ==
Հրաչյա Սեյրանյանը ծնվել է 1922 թվականին, Երևանում։ Սովորել է մայրաքաղաքի Աբովյանի անվան միջնակարգ դպրոցում։ Սովորելուն զուգընթաց մարզադպրոցում աշխատել է որպես մարզիչ-մանկավարժ։  Դպրոցն ավարտելուց հետո նշանակվել է ֆիզկուլտուրայի ուսուցիչ։ Սեյրանյանին վստահվել էր մարզել մարմնամարզիկների և ակրոբատների թիմը, 1941 թվականի ամռանը Մոսկվայում տեղի ունենալիք ֆիզկուլտուրայի համամիութենական շքերթին նախապատրաստելու։ Այդ օրերին էլ սկսվել է Հայրենական մեծ պատերազմը։
1941 թվականի հոկտեմբերի 19-ին Սեյրանյանը կամավորական ջոկատների հետ մեկնել է կարմիր բանակ, դարձել ավիամեխանիկների դպրոցի սան։ 150 ժամվա ծրագիրը ինքնաթիռի մոտորն ուսումնասիրելու համար նա կրճատել, հասցրել է 75 ժամի։ Դպրոցը սեղմ ժամկետում ավիամասնագետներ է պատրաստել, ուղարկել ռազմի դաշտ, օգնել մարտական թռիչքներին։
1945 թվականին Սեյրանյանը զորացրվել է բանակից։ Սովորել և ավարտել է Մոսկվայի Լենինի շքանշանակիր ֆիզիկական կուլտուրայի ինստիտուտը, աշխատել որպես ավագ դասատու պիոներպալատի պատանեկան սպորտդպրոցում, լուսավորության նախարարության սպորտդպրոցում՝ մարզիչ, ֆիզկուլտուրայի տան տնօրենի տեղակալ, այնուհետև՝ տնօրեն։ Եղել է համամիութենական կարգի մրցավար, ժողովրդական կրթության գերազանցիկ, հանրապետության վաստակավոր մարզիչ Սեյրանյանը ղեկավարել է ՀԽՍՀ լուսավորության նախարարության մարզական բարձրագույն վարպետության հանրապետական դպրոցի աշխատանքները։


== Պարգևներ ==
ՀԽՍՀ վաստակավոր մարզիչ
Ժողովրդական կրթության գերազանցիկ


== Ծանոթագրություններ ==
Մեդինա-Սիդոնիա

Մեդինա-Սիդոնիա (իսպ.՝ Medina-Sidonia), քաղաք և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Լա Խանդա շրջանում (կոմարկայում)։ Զբաղեցնում է 493 կմ² տարածք; 2010 թվականի տվյալներով բնակչության թվաքանակը եղել է 11 741։ Պրովինցիայի վարչական կենտրոնից՝ Կադիս քաղաքից հեռավորությունը 46 կիլոմետր է։ Համայնքի կազմում առանձնացված են հետևյալ միջուկները.

Մեդինա Սիդոնիայի քաղաքային կենտրոն
Սան Խոսե դե Մալկոսինադո (San José de Malcocinado)
Լոս Բադալեխոս (Los Badalejos)
Էլ Բեռուեկո (El Berrueco)


== Պատմություն ==
Ներկայիս Մեդինա-Սիդոնիայի շրջակայքում առաջին բնակավայրերը հիմնվել են ուշ բրոնզի դարում. Սեռո դե լաս Մադրեսի հնավայրում հնագիտական պեղումների արդյունքում հայտնաբերվել են ձեռագործ խեցեղենի բազմաթիվ բեկորներ, ձուլագործական գործիքներ, որոնց գործածողները, ըստ երևույթին, կապված են եղել տարտեսյան մշակույթի հետ
Անտիկ ժամանակներում քաղաքը հայտնի է եղել լատինական Asido (Ասիդոնիա) անվանումով։ Ուսումնասիրողները գտնում են, որ բնակավայրը հիմնել են Սիդոնից եկած փյունիկեցիները (այստեղից էլ՝ ներկայիս անվանման Սիդոնիա բաղադրիչը)։ Մեր թվարկության 712 թվականին արաբները նվաճել են քաղաքը, որտեղ, իրենց ավանդույթի համաձայն, ստեղծել են նոր թաղամաս՝ մեդինա (այստեղից էլ՝ քաղաքի ներկայիս անվանման երկրորդ բաղադրիչը)։ 1264 թվականին Կաստիլիայի թագավոր Ալֆոնսո Տասներորդը մավրերից ազատագրել է քաղաքը և վերածել ամրոցի՝ Գրանադայի էմիրության հետ սահմանի վրա։
1440 թվականին Մեդինա-Սիդոնիայի ազատագրման համար մղված մարտերում խիզախությամբ աչքի ընկնելու համար այդ բնակավայրի կառավարումը հանձնվել է ազնվականական Գուսման տոհմի ներկայացուցիչներին, ովքեր այդուհետ իրենց կոչել են Մեդինա-Սիդոնիայի հերցոգներ (դա ժամանակակից Իսպանիայում ամենահին հերցոգական տիտղոսն է)։ Քաղաքն այսօր էլ պահպանել է իր պատմական դեմքը. այստեղ շատ կան XIII—XVI դարերի նշանակալի շինություններ, որոնց մեծ մասը կառուցվել է Գուսմանների տրամադրած միջոցներով։


== Մշակույթ ==
Մեդինա Սիդոնիայի հնագիտական թանգարան
Մեդինա Սիդոնիայի ազգագրական թանգարան
Մեդինա Սիդոնիայի հնագրագիտական քարտեզ


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
զբոսաշրջիկների համար* Պաշտոնական կայքէջArchived 2008-02-16 at the Wayback Machine.
Մեդինա-Սիդոնիայի համայնքապետարան
Medina Sidonia - Sistema de Información Multiterritorial de Andalucía
Punto de Información Centro Artesanal en Medina Sidonia sobre el Parque Natural de Los Alcornocales
Patrimonio cultural de Medina Sidonia. Guía Digital del Patrimonio Cultural de Andalucía. Instituto Andaluz del Patrimonio Histórico
Paisaje de Interés Cultural de Medina Sidonia. Instituto Andaluz del Patrimonio Histórico
Վեսելովսկի գյուղական խորհուրդ (Խարկովի շրջան)

Վեսելովսկի գյուղական խորհուրդ  (ուկրաիներեն՝ Веселівська сільська рада), Ուկրաինայի Խարկովի մարզի Խարկովսկի շրջանում։
2001 թվականի տվյալներով Վեսելովսկի գյուղական խորհրդում բնակվում էր 1657 մարդ։ Բնակավայրը զբաղեցնում է 89.94 կմ² տարածք։ Բնակչության խտությունը կազմում էր 18.42 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Վիժգով

Վիժգով (ուկրաիներեն՝ Ви́жгів), գյուղ Ուկրաինայի Վոլինի մարզի Լյուբոմլի շրջանում։
2001 թվականի տվյալներով Վիժգով գյուղում բնակվում էր 252 մարդ։ Բնակավայրը զբաղեցնում է 0,82 կմ² տարածք։ Բնակչության խտությունը կազմում էր 307,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեխրակ (Դմիտրիևսկիի գյուղական համայնք)

Անվան այլ կիրառումների համար տե՛ս՝ Չեխրակ (այլ կիրառումներ)Չեխրակ (ռուս.՝ Чехрак, ադըղե.՝ Щэхъурадж), ավան Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 499 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լենինսկոե (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԼենինսկոեԼենինսկոե (ուկրաիներեն՝ Ленінське), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Լենինսկոե գյուղում բնակվում էր 115 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տամալա (քաղաքատիպ ավան, Տամալինսկի շրջան)

Անվան այլ կիրառումների համար տե՛ս՝ Տամալա (այլ կիրառումներ)Տամալա (ռուս.՝ Тамала), քաղաքատիպ ավան Ռուսաստանի Պենզայի մարզի Տամալինսկի շրջանի կազմում։
Բնակչությունը 2012 թվականին գրանցված տվյալներով կազմում էր 7175 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլիվիեր Սթրեբելե

Օլիվիեր Սթրեբելե (անգլ.՝ Olivier Strebelle, հունվարի 20, 1927(1927-01-20)[…], Ուկել, Բրյուսել, Բելգիա - հուլիսի 29, 2017(2017-07-29), Բրյուսել, Բելգիա), բելգիացի քանդակագործ։
Նրա մոնումենտալ (սովորաբար բրոնզե) քանդակները զարդարել են ինչպես Բրյուսելի, այնպես էլ` Գերմանիայի, Իսրայելի, Իտալիայի, Ռուսաստանի, Սինգապուրի, Շվեյցարիայի և ԱՄՆ-ի շատ հասարակական վայրեր։
Սթրեբելեն ավելի քան 65 տարի հայտնի է եղել որպես նկարիչ, և նրա աշխատանքները գտնվում են ամբողջ աշխարհում` մասնավոր հավաքածուներում և հանրային վայրերում։
Նրա քանդակներից «Եվրոպայի առևանգումը» (ֆր.՝ L'Enlèvement d'Europe) 2002 թվականից ցուցադրվում է Մոսկվայի Եվրոպայի հրապարակում։
Սթրեբելեն մահացել է 2017 թվականի հուլիսի 29-ին, Բրյուսելում, 90 տարեկանում։


== Մարզիկների ծառուղի ==
Մարզիկների ծառուղին քանդակը պետք է նվեր լիներ Բելգիայից Պեկինին, սակայն դրա պատրաստումը ժամանականին չի ավարտվել։ Քանդակի բացումը տեղի է ունեցել Օլիմպիական խաղերի ավարտից կարճ ժամանակ անց, և այն արժեցել է ավելի քան 5 միլիոն եվրո։
Աբստրակտ ինստալյացիան բաղկացած է 5 գլանաձև փայլող, չժանգոտվող պողպատե մոդուլներից, որոնք հասնում են մինչև 20 մ բարձրության և 100 մ երկարության (քաշը՝ 120 տոննա), և այն կոչված էր հնչեցնել Օլիմպիական զանգերը։
Մարզիկների ծառւղին քանդակի պատրաստման ընթացքում միմյանց հետ համագործակցել են Université Libre de Bruxelles, Tsinghua University համալսարանների լաբորատորիաները, մետաղյա շրջանակներում վարպետացած ֆրանսիական ճարտարագիտական խորհրդատվական մի ընկերություն և գերմանական ծրագրային Sofistik ընկերությունը։


== Ծանոթագրություններ ==


== Արտաքին հղումներ ==
Պաշտոնական կայքը
Մարզիկների ծառուղի (պաշտոնական կայքը)